0157.xml
باؤنسر لگنے سے آسٹریلوی بلے باز فلپ ہیوز کی حالت تشویشناک
سڈنی۔25 نومبر (اے پی پی) آسٹریلوی اوپنر فلپ ہیوز ڈومسٹک میچ کے دوران سر پر گیند لگنے سے شدید زخمی ہوگئے جن کی حالت تشویشناک ہے۔ تفصیلات کے مطابق گزشتہ روز سڈنی کرکٹ گراؤنڈ میں نیو ساؤتھ ویلز اور ساؤتھ آسٹریلیا کے مابین شروع ہونے والے چار روزہ میچ کے پہلے روز اوپننگ بیٹسمین فلپ ہیوز کو فاسٹ باؤلر شان ایبٹ کی ایک برق رفتار گیند سر پر جا لگی جس کے باعث وہ زمین پر گر پڑے اور انہیں فوری طور پر ایمبولینس کے ذریعے سڈنی کے ونسنٹ ہسپتال منتقل کردیا گیا۔ ہسپتال کے ترجمان ڈیوڈ فیکر نے تصدیق کی ہے کہ فلپ ہیوز کی حالت تشویشناک ہے اور انہیں آئی سی یو میں رکھا گیا ہے۔ ان کا کہنا ہے کہ بلے باز کے سر کی سرجری کی گئی ہے جس کے باوجود ان کی حالت سنبھل نہیں رہی تاہم آئندہ 48 گھنٹے ان کے لئے انتہائی اہم ہیں۔ واضح رہے کہ فلپ ہیوز 26 ٹیسٹ، 25 ون ڈے اور ایک ٹی 20 میں آسٹریلیا کی نمائندگی کر چکے ہیں
APP
25.11.14
0157p.xml
فلپ ہیوز سر پر بائنسر لگنے سے زخمی ،حالت تشویشناک
سڈنی( سپورٹس ڈیسک ) آسٹریلوی اوپنر فلپ ہیوز ڈومسٹک میچ کے دوران سر پر گیند لگنے سے شدید زخمی ہو گئے۔ ڈومسٹک میچ میں فلپ ہیوز کو شان ایبٹ کی ایک گیند سر پع جالگی جس کے باعث وہ زمین پر کر پڑے ہسپتال نے ترجمان نے تصدیق کی ہے کہ ہیوز کی حالت تشویشناک ہے اورا نہیں آئی سی یو میں رکھا گیا ہے انکے سر کی سرجری کر دی گئی ۔ آئندہ 48 گھنٹے اہم ہیں ۔ادھر پی سی بی چیئر مین شہریار خان نے فلپ ہیوز کے شدید ذکمی ہونے پر آسٹریلیا کے نام لکھے گئے پیغامیں افسوس کا اظہار کرتے ہوئے ان کی صحت کیلئے دعا کی ہے ۔
daily_dunya
26.11.14